But Daddy I Love Him

"But Daddy I Love Him" (בעברית: "אֲבָל אַבָּא אֲנִי אוֹהֶבֶת אוֹתוֹ") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה השישית מתוך אלבומה ה-11 של סוויפט, The Tortured Poets Department.

 רקע 
ב-21 באוקטובר 2022 פרסמה סוויפט את אלבומה העשירי, Midnights, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את Speak Now (Taylor's Version) ואת  כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד Midnights לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של Reputation (Taylor's Version), ההקלטה החוזרת של אלבום האולפן השישי שלה, Reputation (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.

בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של The Tortured Poets Department, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:

ב-6 בפברואר 2024 חשפה סוויפט את רשימת הרצועות באלבום. "But Daddy I Love Him" הוכלל כרצועה השישית שלו. ב-11 באפריל נודע כי אורך השיר עומד על חמש דקות וארבעים שניות – השיר הארוך ביותר באלבום.
 הפקה והקלטה 

סוויפט כתבה את "But Daddy I Love Him" יחד עם ארון דסנר, והשניים הפיקו את השיר יחד עם ג'ק אנטונוף. בשיר, דסנר מנגן בגיטרה אקוסטית. אנטונוף מתכנת את השיר, מספק קולות רקע ומנגן בכלים שונים: צ'לו, גיטרה בס, גיטרה אקוסטית, ג'ונו ומלוטרון. שון האצ'ינסון מנגן בתופים, בובי הוק מנגן בכלי מיתר, וזם אודו, מייקי פרידום הארט ואיוון סמית' מנגנים בסינתיסייזרים. "But Daddy I Love Him" הוקלט על ידי לורה סיסק ואולי ג'ייקובס באולפני ההקלטות של קונוויי, לוס אנג'לס, ובאולפני אלקטריק ליידי, ניו יורק. השיר עבר מיקס על ידי סרבן גניאה באולפני מיקססטאר, וירג'יניה ביץ'.

אורך השיר הוא 5 דקות ו-40 שניות. לבתים של השיר נלווית מנגינה של כלי מיתר הכוללת גיטרות וכינורות עדינים אשר יחד מציגים אלמנטים של קאנטרי ורוק. הפזמון דינמי, שתואר על ידי ג'ייסון ליפשוץ מבילבורד כ"רחב לב" הזכיר את שירי הפופ-קאנטרי המוקדמים של סוויפט. מספר מבקרים סברו כי הפקת השיר תואמת את הסגנונות המוזיקליים של אלבומיה הקודמים של סוויפט, Fearless ו-Speak Now שיצאו בשנים 2008 ו-2010 בהתאמה. סגנון השיר תואר על ידי המבקרים כקאנטרי, אלקטרוניקה, קאנטרי פופ, ופולק רוק.
 כתיבה וניתוח מוזיקלי 

טקסט=Illustration of The Little Mermaid, showing the mermaid's encounter with a human prince|ממוזער|שם השיר מזכיר ציטוט מסרט האנימציה של דיסני משנת 1989 "בת הים הקטנה" (בתמונה איור של הסיפור המקורי "בת הים הקטנה").
השיר כתוב בסגנון של שירי קאנטרי. מילות השיר "But Daddy I Love Him" מציגות את סוויפט מתעמתת עם מבקרים על חיי האהבה שלה. הכותרת היא ציטוט מסרט האנימציה של דיסני משנת 1989 "בת הים הקטנה". בסרט, הגיבורה אריאל אומרת את השורה בתגובה לחוסר הסכמתו של אביה בן הים כלפי מושא אהבתה האנושי, הנסיך אריק. הנרטיב הכללי סובב סביב רומן שהפך לנושא שנוי במחלוקת בקרב תושבי עיירה דתית קטנה. בבית הפותח, סוויפט מבססת את המתח שלה עם מבקריה: "I just learned these people only raise you just to cage you" – סוויפט מספרת על כך שהיא למדה ש"האנשים האלה" שגידלו אותה בעצם גידלו אותה רק כדי לכלוא אותה, ואת טינתה כלפיהם על כך שלא הסכימו עם חייה הרומנטיים: "Sarahs and Hannahs in their Sunday best" / "Clutching their pearls, sighing, 'What a mess" – "שרה והאנה" מבטאות את הקהל הרחב והשופט, כאשר הן לבושות בבגדן החגיגיים ביותר, ושופטות את סוויפט כיוון שמעשיה שונים משלהן.

לאורך כל השיר, סוויפט מאשרת שאהבתה אמיתית ושאהובה הוא זה שהיא רוצה, למרות תכונותיו המטרידות לכאורה, למעשה, תכונותיו השליליות הן גם היו חלק מהסיבות שהיא נמשכת אליו: "He was chaos, he was revelry" / "Me and my wild boy, and all this wild joy" – לאורך חייה, סוויפט ניסתה להיות מושלמת, אז כשהיא פגשה מישהו שלא מנסה להיות מושלם, שנמצא בכאוס, היא אהבה את זה. מאוחר יותר לתוך השיר, סוויפט מתעמתת ישירות עם מבקריה – ה"שרה והאנה", "אמהות היין" ו"הזקנים" – בעצם כל מי שלא הסכימו עם מערכת היחסים שלה. סוויפט מוסיפה ואומרת לאנשים האלה שרק לה יש את הסמכות "לבייש / להרוס" את המוניטין שלה כילדה טובה. היא ממשיכה ומאשרת בפניהם ששיקול דעתם לא ירתיע אותה מלהמשיך ברומן הזה. לקראת סיום השיר, הרומן מקבל את אישורו של אביה של סוויפט, והיא אומרת למבקריה שהם אינם רצויים בחתונתה, סוויפט בעצם אומרת שהיא יכולה לשמוח בלעדיהם, ושדעתם לא משנה לה.

מספר עיתונאים פירשו את "But Daddy I Love Him" כשיר אוטוביוגרפי על הביקורת שקיבלה סוויפט על כמות הגברים שיצאה איתם בעברה, ובמיוחד על הקשר עם מאטי הילי. על פי קיטי אמפייר מהאובזרבר, למרות האלמנטים האוטוביוגרפיים שלו, הנרטיב דומה יותר לסיפור קצר דמיוני עם עלילה בסגנון ברוס ספרינגסטין. חלק מהמבקרים השוו בין "But Daddy I Love Him" לסינגל של סוויפט משנת 2008 "Love Story", שיר על רומן נעורים הסובל מחוסר הסכמה הורית, שני השירים מסתיימים ברומן שמקבל אישור מאביה של הגיבורה. עבור רוב שפילד מרולינג סטון, בעוד ש-"Love Story" מבוסס על הסיפור השייקספירי "רומיאו ויוליה", "But Daddy I Love Him" מכיל אזכורים להמלט. בריאן ווסט מלהקת The Tennessean חשב שהחופש הרומנטי והגישה המתריסה של "But Daddy I Love Him" הזכירו את הרגשות בשיר "Don't Blame Me" של סוויפט משנת 2017.

המשפט, "I'm having his baby/ No I'm not, but you should see your face" – "אני יולדת את התינוק שלו, לא אני לא, אבל אתם צריכים לראות את הפרצוף שלכם", הוזכר בביקורות כקטע הומוריסטי שבו סוויפט שוברת את הקיר הרביעי כדי לתקשר ישירות עם מאזיני השיר. מספר עיתונאים שיערו שהשיר מבטא את כעסה של סוויפט על המעריצים עקב זעקתם הציבורית נגד מערכת היחסים שלה ושל הילי. מספר מבקרים, כמו קרייג ג'נקינס מוולצ'ר וגבריאל סאולוג מבילבורד פיליפינים, ראו ב-"But Daddy I Love Him" את המסר של סוויפט על סמכותה על חייה האישיים, למרות תשומת הלב העזה שקיבלה מצד מעריציה ומהתקשורת שניסתה לשנות את דעתה. בגרדיאן, לורה סנייפ זיהתה אזכורים פוטנציאליים לאופן שבו הנהלתה ומשפחתה של סוויפט גם הן לא הסכימו לבחירותיה הרומנטיות וטענה כי לב השיר הוא "הרגש לגבי מי מחליט מה נכון עבור [סוויפט]". עבור ג'נקינס, השיר מציג את סוויפט נאבקת עם תדמיתה כ"בת נאמנה" של אמריקנה, ומשמש כ"בחינה של חלוקות מבוססות אמונה בחברה האמריקאית הלבנה".
 ביקורות 

מבקרים רבים בחרו ב-"But Daddy I Love Him" כשיר בולט מתוך The Tortured Poets Department, כשחלקם ראו בו כשיר הטוב ביותר באלבום. ביקורות רבות התמקדו במילות השיר, הביקורות היו מרותקות בכך שסוויפט הביעה את כעסה כלפי העיתונות, הציבור ואפילו מעריציה במטרה להגן על חייה האישיים. לינדזי זולדז מהניו יורק טיימס כתבה שהשיר "ארסי באופן בלתי צפוי", ואן פאוורס מ-NPR כתבה שההתנהגויות המופרעות המתוארות בשיר הראו שאפילו מעריציה של סוויפט לא "ניצלו בניתוח שלה שבודק מי בדיוק גרם לה לאומללות בשנים האחרונות". ג'ייסון ליפשוץ מבילבורד, שדירג את השיר כשני הכי טוב באלבום (אחרי השיר "The Smallest Man Who Ever Lived"), ראה בשיר כקטע המרכזי של האלבום. אלכסיס פטרידיס מהגארדיאן חשבה שסוויפט "עושה את זה" תוך סיכון לפגוע בקהל מעריציה בשיר, ומצאה את ביטוי "התסכול העייף" שלה אמין ומרגש כאחד.
ימין|ממוזער|241x241 פיקסלים|סוויפט מופיעה את השיר "But Daddy I Love Him" במהלך סיבוב ההופעות The Eras Tour בניו אורלינס, ארצות הברית.
מספר מבקרים התרשמו מהכתיבה הדרמטית שנמצאת בשיר והצביעו על שורשי כתיבת שירי הקאנטרי של סוויפט. קאלי אלגרים מ-Business Insider שיבחה את ההשפעות השייקספיריות בשיר, ואלכס הדסון מ-Exclaim! מצא את זה מרומם שהשיר לא הסתמך על "רצינות עצמית" והעז להיות מגוחך והומוריסטי. מיקאל ווד מהלוס אנג'לס טיימס הדגיש את הנטיות המלודרמטיות שהפכו את השיר למרגש להאזנה. בביקורת של פיצ'פורק, אוליביה הורן כתבה ש-"But Daddy I Love Him" היה אחד משירי האלבום שהכילו "חוסר שליטה". "But Daddy I Love Him" הצליח בזכות הפרטים "הזריזים" של סוויפט שהצטברו ל"טיסות של פנטזיה שלא דומות לשום דבר אחר באלבום הזה".

ביקורות אחרות שיבחו גם הן את ההפקה. לורה סנאפס מהגרדיאן האמינה שהשיר ראוי שישירו אותו באצטדיונים. ספנסר קורנהאבר מהאטלנטיק הדגיש את השפעות הקאנטרי והרוק, את התופים בעלי הצליל החי ואת קולה ה"חריף" של סוויפט, ומצא את השילוב המוזיקלי "מושלם". וויל הודג'קינסון מהטיימס כינה אותו "פופ באנגר אופטימי" שהזכיר את להיטים קודמים של סוויפט כמו "Blank Space" או "We Are Never Ever Getting Back Together". פייסט שיבח את השפעות הקאנטרי ואת "המנגינות המדהימות והקיצוניות". כריס ווילמן מוראייטי תיאר אותו כשיר מפתיע בעל צליל "אורגני" שהופק על ידי אנטונוף ודסנר עבור סוויפט, הוא הציב אותו במקום ה-17 ברשימת 75 השירים הטובים ביותר של סוויפט, ואמר שבעוד שהוא מבוסס על תקופות קודמות שלה, הוא גם הציג היבט נועז שלה שמצהיר על סמכותה על חייה האישיים.

NME דירג את "But Daddy I Love Him" במקום ה-30 בין 50 השירים הטובים ביותר לשנת 2024. השיר הופיע במקום ה-10 ברשימת 30 השירים הטובים ביותר של הלוס אנג'לס טיימס לשנת 2024. המגזין הבריטי, קונסטנטינוס פאפיס, כלל את "But Daddy I Love Him" ברשימת 25 השירים הטובים ביותר של השנה, ושיבח את ההפקה הדינמית ואת המילים על כך שהציגו את המודעות העצמית, ההומור והכעס של סוויפט.

 הופעות חיות 
ב-9 במאי 2024, השיר נוסף לרשימת השירים של סיבוב ההופעות של סוויפט, "The Eras Tour". השיר נוסף לכבוד הלג האירופאי של סיבוב ההופעות, בו סוויפט הוסיפה את אלבומה The Tortured Poets Department לסט. "But Daddy I Love Him" פותח את האקט השמיני של ההופעה, האקט של The Tortured Poets Department.

 מיקומי שיא 

 נתוני מכירות 

קישורים חיצוניים

 הערות שוליים 

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים שהופקו על ידי טיילור סוויפט
קטגוריה:שירי כסף בממלכה המאוחדת